கேள்வி: சிசிலியன் தற்காப்பு, மேக்னசு சிமித் பொறி குறித்து விரிவாக சொல்லுங்கள்.
பதில்: சதுரங்கம் மேக்னசு சிமித் பொறி (''Magnus Smith Trap'') என்பது சிசிலியன் தடுப்பாட்டம் சதுரங்கத் திறப்புகள் விரிக்கப்படும் பொறியாகும். மூன்று முறை கனடாவின் சதுரங்க சாம்பியனாக இருந்த மேக்னசு சிமித் (1869–1934) கண்டுபிடித்த இப்பொறிக்கு அவருடைய பெயரை வைத்து அதையே தொடர்ந்து அழைக்கிறார்கள். ”மேக்னசு சிமித் பொறி” என்று தலைப்பிடப்பட்டுhttp://www.chesshistory.com/winter/extra/magnussmith.html சதுரங்க வரலாற்று மையம் சார்பில் வெளியிடப்பட்ட ஒரு கட்டுரையில், சதுரங்க வரலாற்று ஆசிரியர் எட்வர்டு வின்டர் தன்னுடைய சதுரங்கக் குறிப்புகள் பத்தியில் பின்வருமாறு எழுதுகிறார். இப்பொறிக்கு மேக்னசு சிமித் பொறி என்பது பொருந்தாப் பெயர் என நாங்கள் நம்புகிறோம். ஏனெனில் சிசிலியன் தடுப்பாட்டத்தில் “மேக்னசு சிமித் மாறுபாடு” என்றொரு திறப்பாட்ட வகையும் இருக்கிறது. ஒரு சதுரங்க விளையாட்டு வீரரின் முற்பெயரும் பட்டப்பெயரும் சதுரங்க திறப்புகளுக்கான சொல்லாட்சியில் ஒருங்கே பயன்படுத்தப்படுவது ஓர் அபூர்வ நிகழ்வாகப் பார்க்கப்படுகிறது.